b'\n_START_ARTICLE_\nSinodski mesec\n_START_PARAGRAPH_\nSinodski mesec ali srednji lunarni mesec je povpre\xc4\x8dni \xc4\x8das enega obrata Lune glede na Sonce za opazovalca na Zemlji._NEWLINE_To pomeni, da je sinodski mesec tudi povpre\xc4\x8dni \xc4\x8das med dvema konjunkcijama Lune in Sonca oziroma \xc4\x8das med dvema zaporednima polnima lunama ali med dvema zaporednima mlajema (tudi med dvema zaporednima enakima fazama ali lunacijama)._NEWLINE_Medtem ko Luna kro\xc5\xbei okoli Sonca, se Zemlja pomakne po svoji tirnici naprej. To pomeni, da mora po kon\xc4\x8danju siderskega meseca Luna narediti \xc5\xa1e nekaj poti, da pride za opazovalca na Zemlji v isti polo\xc5\xbeaj glede na Sonce. Ta dalj\xc5\xa1i \xc4\x8das se imenuje sinodski mesec. Ime izvira iz gr\xc5\xa1ke besede \xcf\x83\xe1\xbd\xba\xce\xbd \xe1\xbd\x81\xce\xb4\xe1\xbf\xb4 (sin od\xc3\xb4). Zaradi motenj resni\xc4\x8dni \xc4\x8das med dvema enakima fazama niha med 29,27 in 29,83 dni. Dolgoro\xc4\x8dno povpre\xc4\x8dje je 29,530589 dni (29 d 12 h 44 m 2,9 s)._NEWLINE_Sinodski mesec se uporablja v Metonovem ciklu (19,0002 let ali 235 mesecev). Sinodski mesec je dalj\xc5\xa1i kot siderski mesec.'